Gottlieb Klein

Gottlieb Klein (18. helmikuuta 1852 Homonna, Slovakia – 6. huhtikuuta 1914 Saltsjöbaden, Ruotsi) oli juutalainen rabbi. Klein työskenteli muun muassa Böömissä ja Elbingissä

Hän oli saanut ortodoksijuutalaisen koulutuksen, mutta tuli myöhemmin uudistusmieliseksi. Klein muutti Ruotsiin vuonna 1883 ja hänestä tuli maan ensimmäinen rabbi. 

Filosofian tohtori (Heidelberg 1875) Klein muutti Ruotsiin ja oli rabbiinina Tukholmassa vuodesta 1883. Hän pyrki kirjoituksilla ja esitelmillä, muun muassa Helsingissäkin, edistämään uskonnonhistoriallista harrastusta ja ajoi vapaamielisessä hengessä juutalaisten ja kristittyjen keskinäistä lähentymistä.Klein, Gottlieb, Tietosanakirja. Osa 4, palsta 1089, Tietosanakirja-osakeyhtiö 1912

Klein sai Tukholmassa 1896 professorin arvonimen. Abraham Geigerin oppilaana hän edusti vapaamielistä reformijuutalaisuutta. Tutkimuksissaan hän liikkui pääasiallisesti Israelin uskonnonhistorian ja alkukristillisyyden alalla ja tahtoi erityisesti selvittää Jeesuksen ajan juutalaisuuden tuntemuksen merkitystä Uuden testamentin tutkimukselle.Klein, Gottlieb, Tietosanakirja. Osa 11, palsta 589. Tietosanakirja-osakeyhtiö 1922

Gottlieb Kleinin nuorin poika oli fyysikko Oskar KleinKlein Oskar MacTutor. Viitattu 28.12.2025 .

Julkaisuja
 Über das Buch Judit, 1889
 Bidrag till Israels religionshistoria, 1898
 Fader vår, 1905
 Den första kristna katekesen, 1908, saksaksi 1910

Lähteet

Luokka:Rabbit
Luokka:Slovakialaiset henkilöt
Luokka:Ruotsalaiset uskonnolliset johtajat
Luokka:Vuonna 1852 syntyneet
Luokka:Vuonna 1914 kuolleet